Brașov

Brașov (Kronstadt germană, Brassó maghiară) este reședința și cel mai mare oraș din județul Brașov, în Transilvania. Avea o populație de 289.502 locuitori la 1 ianuarie 2020.[1] == De știut == == Venire/Plecare == === Cu avionul === Din iunie 2023 se va putea ajunge și la Brașov cu avionul. Deocamdată cele mai apropiate aeroporturi sunt cele de la București la circa 160 km, si cel de la Sibiu, la aproximativ 150 km. Aeroportul Internațional al Brașovului este în construcție din 2012, data finalizării fiind 2023. === Cu trenul === Municipiul Brașov are unul dintre cele mai importante noduri de cale ferată. Există 5 gări în raza sa: Gara Centrală, Bartolomeu, Stupini, Triaj, Dârste. Iată căile feroviare care trec prin municipiu: Tronsonul Brașov - Predeal - București Tronsonul Brașov - Sfântu Gheorghe - Gheorgheni Tronsonul Brașov - Rupea - Sighișoara - Oradea Tronsonul Brașov - Făgăraș - Sibiu - Teiuș Tronsonul Brașov - Hărman - Întorsura Buzăului -linie concesionată Tronsonul Brașov - Zărnești - linie concesionată Tronsonul E54 - Arad - Deva - Teiuș - Vanatori - Brașov - București (in Romania) apartine de Coridorul IV Eurpoean ferioviar. === Cu autobuzul === Brașovul este străbătut de Coridorul 4 European, drumul european E60 și de drumul național DN1; are trei autogări cu microbuze și autobuze care fac legătura cu aproape toată țara. Prin municipiu trec următoarele căi rutiere: Șosele internaționale Clasa A: E60 Brest - Nantes - Orléans - Auxerre - Zurich - Viena - Budapesta - Oradea - Cluj-Napoca - Târgu Mureș - Brașov - București - Constanța E68 Szeged (Seghedin) - Nădlac - Arad - Deva - Sebeș - Sibiu - Făgăraș - Brașov Șosele internaționale Clasa B: E574 Bacău - Onești - Târgu Secuiesc - Brașov - Pitești - Craiova Drumuri naționale: DN1 Oradea - Sibiu - Făgăraș - Brașov - București DN1A Brașov - Săcele - pasul Bratocea - Vălenii de Munte - Ploiești DN10 Brașov - Hărman - pasul Buzău - Buzău DN11 Brașov - Hărman - pasul Oituz - Onești DN12 Brașov - Sfântu Gheorghe - Băile Tușnad - Miercurea-Ciuc - Toplița DN13 Brașov - Rupea - Sighișoara - Bălăușeri - Târgu Mureș DN73 Brașov - Bran - Câmpulung - Pitești În 2004 au început lucrările la Autostrada Transilvania, pe ruta București - Brașov - Cluj-Napoca - Oradea - Budapesta, care va prelua mare parte din traficul auto desfășurat în estul Uniunii Europene. În preajma municipiului, autostrada va urmări traseul Predeal - Râșnov - Cristian - Ghimbav - Codlea - Făgăraș. De asemenea, au fost terminate primele tronsoane din centura ocolitoare a municipiului, cu traseul aproximativ Dârste - Hărman - Sânpetru - Ghimbav, unde va face joncțiune cu autostrada. === Cu mașina === La 161 km de la București, la 117 km de Sighișoara și la 142 km de Sibiu. === Rent a Car === Pentru deplasari in Brasov si prin imprejurimi puteti inchiria o masina de la Aeroportul Brasov sau din oras de pe TopCarRentals.ro == Ajuns acolo == == De văzut == Odată ajuns în Brașov, o recomandare ar fi observarea centrului istoric la pas. Pentru a vedea toate zonele de importanță istorică, este mai bine să fie văzute nefolosind mijloacele de transport în comun în acest scop. Orașul Vechi - incluzând Biserica Neagră și Piața Sfatului, este caracterizat de clădiri medievale cu stiluri arhitectonice diferite. Totul se situează în jurul Pieții Sfatului. Artera pietonala pitorească Strada Republicii, Biserica Neagră, fosta Clădire a Sfatului, terase și restaurante, Biserica Adormirea Maicii Domnului - Cetate, Casa Mureșenilor, Casa Hirscher (restaurantul Cerbul Carpatin), Poarta Schei și Poarta Ecaterina. Panoramic Tâmpa - panorama orașului vechi și a naturii înconjurătoare de la 90 de metri deasupra nivelului mării și 400 de metri peste oraș. Tâmpa este muntele de pe care vezi orice punct din Brașov, cu o mare antenă TV în partea de sus. Clădirea găzduiește, de asemenea, un restaurant și o stație de telecabină. Accesibil pe jos la o oră de mers, cu pante uneori abrupte, dar cu nivel de dificultate redus, recomandat numai în anotimpuri fără zăpadă și, de asemenea, cu telecabina. Cetățuia (Cetatea Brașovului) - Brașovul a fost în sine un oras cetate, dar în timp, zidurile și turnurile au fost distruse. Multe dintre zidurile originale au fost renovate în anii 2008-2010. Acum este complex medieval care cuprinde și un restaurant. Se poate ajunge din Str. Col. Buzoianu, din apropierea sediului vechi a Primăriei (Livada Poștei), apoi pe str. Maior Cranța și pe Str. Cetățuia. Strada Sforii cea mai îngusta stradă din Europa, aproximativ 1,3 metri (4 ft.) lățime. A fost renovată în 2003. Este un pic mai greu de găsit: de la Biserica Neagră se merge mai departe pe strada Benkner Hans până când se va intersecta cu str. Poarta Schei. Apoi se trece strada și se merge câțiva metri la dreapta. Este indicată printr-un semn langă casa de pe str. Poarta Schei nr. 19. Cartierul Schei cu Biserica Sf. Nicolae și Prima Școală Românească, Biserica Sf. Treime, Pietrele lui Solomon. De la Pietrele lui Solomon se poate ajunge pe jos la Poiana Brașov pe vechiul drum. Se poate ajunge direct de la gară cu microbuzul 51, din centru de la Livada Poștei cu microbuzele 50 și 50B. Cartierul Valea Cetății (numit și cartierul Răcădău) este o zonă rezidențială, dar are un peisaj natural deosebit. Acesta este un cartier nou (construit în anii 80), situat la poalele Muntelui Tâmpa în partea de est a acestuia. Se poate face cu ușurință un tur de mers pe jos între acest cartier și vechea cetate, fie prin jurul muntelui (aprox. 1h.45 min de mers pe jos), sau se poate trece muntele (aprox. 1h.15min de mers pe jos). Acest lucru este recomandat numai în timpul verii și, de obicei, în grupuri, cu ghid. Grădina Zoologică Brașov aflată în cartierul Noua, aceasta este una dintre cele mai frumoase grădini zoologice din România. Ea adaposteste o mare varietate de specii de animale. Puteți ajunge acolo cu autobuzul, linia 17 din centrul orașului, linia 35 de la gară și linia 21. De asemenea, există un tur realizat cu un autobuz supraetajat special joi și vineri, cu plecare la orele 12:00 și 14:00, iar sâmbăta și duminica, de la orele 10:00, 12:00, 14:00 și 16:00. Acesta pleacă de pe aleea Tiberiu Brediceanu aflată la poalele muntelui Tâmpa, dacă există cel puțin 10 turiști. Prețul biletului 5 lei. === Muzee === Muzeul de artă, la cinci minute de mers din centru, se află pe B-dul Eroilor 21. Biletul întreg este de 9 lei pentru adulți, 4.5 lei pentru pensionari și 2 lei pentru preșcolari, elevi și studenți, iar biletul exclusiv pentru expozițiile temporare de 6 lei pentru adulți, 3 lei pentru pensionari și 1.5 lei pentru preșcolari, elevi și studenți. Copiii sub 5 ani și persoanele cu dizabilități au gratuitate indiferent de tipul de bilet.[2] Muzeul de etnografie, lângă Muzeul de artă, B-dul Eroilor 21A, biletul de intrare 5 lei pentru adulți Muzeul Amintirilor din comunism, se află pe B-dul Eroilor 19. Biletul de intrare este de 35 de lei pentru adulți, 25 lei pentru elevi/studenți/pensionari și 15 lei pentru copiii de 7-12 ani. Intrarea este gratuită pentru persoanele cu dizabilități și copiii sub 7 ani. Se poate vizita de marți până duminică, între orele 10:00 și 18:00 (luni este închis).[3] Muzeul județean de istorie care este de fapt Casa Sfatului, în Piața Sfatului. Muzeul “Casa Mureșenilor”, în Piața Sfatului, biletul de intrare 5 lei pentru adulți Muzeul civilizației urbane a Brașovului, în Piața Sfatului, biletul de intrare 7 lei pentru adulți Prima școală românească, se află în cartierul Schei, în curtea Bisericii Sf. Nicolae === Biserici === Biserica Neagră, lângă Piața Sfatului Biserica Sf. Bartolomeu, în Brașovul Vechi, se ajunge cu autobuzul 28 de la Livada Poștei, stația Biserica Bartolomeu. Biserica Sf. Nicolae, aflată în Piața Unirii, cartierul Schei Biserica Sf. Treime aflată în cartierul Schei, la o stație de Biserica Sf. Nicolae, spre Pietrele lui Solomon (stația Pe Tocile). === Cultură === Filarmonica Brașov concerte și recitaluri de muzică clasică, prețul biletului 20 lei Biserica neagră concerte estivale de orgă. Iunie, Septembrie: Marți 18:00 - 18:30; Iulie, August: Marți, Joi, Sâmbătă 18:00 - 18:30, prețul biletului 8 lei Casa Mureșenilor recitaluri gratuite de muzică clasică Opera Brașov prețul biletului 20 lei Teatrul „Sică Alexandrescu” prețul biletului 10 lei sau 15 lei Centrul Cultural Reduta Str. Apollonia Hirscher nr. 8 == De făcut == === Parcuri === Pe lângă multitudinea de locuri istorice, puteți merge în cele mai importante parcuri: Parcul Central (din Centrul Civic), cam la cinci minute de Centrul Istoric, conține terenuri pentru diferite activități: basket, fotbal, skateboarding, locuri pentru copii, leagăne, etc. Parcul Nicolae Titulescu (în centrul Istoric); Parcul Tractorul, (din cartierul Tractorul), cam la un sfert de oră de Centrul Istoric; == De învățat == Școli private: Școala Jules Verne Învățământul liceal: Colegiile Naționale Dr. Ioan Meșotă, Andrei Șaguna, Unirea, Aprily Lajos; În Brașov există invațămant universitar de stat ( Universitatea "Transilvania" Brasov) dar si privat (Universitatea George Barițiu, Universitatea Creștină Dimitrie Cantemir etc), există licee cu diferite profile (uman, real, tehnic). == De lucrat == == Bani și cumpărături == == De mâncat == === Buget redus === === Buget mediu === === De lux === == De băut == == De ieșit == Una dintre cele mai importante străzi este Bulevardul Republicii, care traversează Centrul Vechi. Strada este amenajată pentru plimbat, iar pe de-o parte și de alta se află magazine, restaurante și clădiri cu alte facilități. == De dormit == Pensiunea Ambient Brasov, Str. Iuliu Maniu, Nr.62 Cazare Brașov - Unități turistice clasificate cu funcție de cazare din Brașov === Buget redus === === Buget mediu === === De lux === Hoteluri de lux: Aro Palace (*****), la marginea Centrului Istoric == De comunicat == == Rămâi în siguranță == Majoritatea municipiului este foarte sigur, dar ca să fie cu adevărat în siguranță nu merge în cartierele: Bartolomeu Nord și Bartolomeu. == Viața de zi cu zi == == Vezi și ==